**PROCES - VERBAL**

 **Încheiat azi 21 martie 2025**

Cu ocazia şedinţei extraordinare a Consiliului Local al comunei Nădrag.

 La lucrările şedinţei sunt prezenţi 11 din cei 11 membri ai Consiliului Local al comunei Nădrag,

 Secretarul general al comunei Nădrag prezintă spre aprobare procesul verbal al şedinţei anterioare. Procesul verbal este aprobat, fără modificări, cu 11 voturi pentru.

 Secretarul general al comunei Nădrag arată că preşedinte de şedinţă este domnul Lăzărescu Răzvan

 Dl . Lăzărescu , preşedintele de şedinţă, declară deschisă ședința ordinară și dă citire ordinii de zi, care este următoarea:

1. Proiect de hotărâre privind aprobarea bugetului de venituri şi cheltuieli al Consiliului Local al Comunei Nădrag pentru anul 2025.
2. Diverse.

 Preşedintele de şedinţă supune la vot ordinea de zi. Se aprobă cu 11 voturi pentru.

 Preşedintele de şedinţă pune în discuţie punctul 1 al ordinii de zi (Proiect de hotărâre privind aprobarea bugetului de venituri şi cheltuieli al Consiliului Local al Comunei Nădrag pentru anul 2025) prin citirea proiectului de hotărâre. Nefiind discuţii, preşedintele de şedinţă supune la vot proiectul de hotărâre. Proiectul este aprobat cu 11 voturi pentru.

 Preşedintele de şedinţă pune în discuţie punctul 2 al ordinii de zi, Diverse, prin citirea următoarelor , cereri şi adrese:

 -cererea doamnei Barna Denisa Daian prin care solicită o locuință pe str. Haicuca nr. 1. Cererea este supusă la vot și aprobată cu unanimitate de voturi.

 - primarul propune închirierea locurilor de parcare si pentru cetățenii care nu au domiciliul în Nădrag, contra unui cost de 200 de lei loc de parcare descoperit și 400 de lei pentru copertine. Propunerea este amânată cu unanimitate de voturi pentru ședința următoare.

 Având în vedere că punctele de la ordinea de zi au fost epuizate, preşedintele de şedinţă declară închisă şedinţa ordinara a Consiliului Local al Comunei Nădrag.

Presedinte sedință Secretar general

Lăzărescu Răzvan Wagner Dan Antoniu